laion/Wikipedia-Exotic huggingface dataset:
ადამსი (ჯექსონის ოლქი)

ადამსი (ინგლ. Adams) — ქალაქი აშშ-ში, უისკონსინის შტატში. შედის ჯექსონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 1 208 ადამიანს შეადგენდა, სიმჭიდროვე 13,0 კაცი/კმ². ფართობი 95.9 კმ². აშშ-ის ბიუროს აღწერის მონაცემებით, ქალაქის ფართობი 95,9 კმ²-ს შეადგენდა. აქედან ხმელეთს 93,3 კმ², წყალს კი 2,7 კმ² უჭირავს. აშშ-ის ქალაქების სია მოსახლეობის მიხედვით გეოგრაფიული სახელწოდებები ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
არმენია (უისკონსინი)

არმენია (ინგლ. Armenia) — ქალაქი აშშ-ში, უისკონსინის შტატში. შედის ჯუნოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 707 ადამიანს შეადგენდა, სიმჭიდროვე 4,1 კაცი/კმ². ფართობი 201,2 კმ². აშშ-ის ბიუროს აღწერის მონაცემებით, ქალაქის ფართობი 201,2 კმ²-ს შეადგენდა. აქედან ხმელეთს 170,9 კმ², წყალს კი 30,3 კმ² უჭირავს. აშშ-ის ქალაქების სია მოსახლეობის მიხედვით გეოგრაფიული სახელწოდებები ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
The Pros and Cons of Hitch Hiking (ტურნე)

The Pros and Cons of Hitch Hiking — ბრიტანელი როკ-მუსიკოს როჯერ უოტერსის 1984-1985 წლების საკონცერტო ტურნე. იგი ჩატარდა მუსიკოსის სადებიუტო სოლო-ალბომის The Pros and Cons of Hitch Hiking მხარდასაჭერად. ტურნეს მსვლელობისას სრულდებოდა როგორც სიმღერები ალბომიდან, ასევე ამავე პერიოდში ჩაწერილი კომპოზიციები და სიმღერები პინკ ფლოიდის ალბომებიდან. ტურნე დაიწყო ჩრდილოეთ ამერიკაში, 1984 წლის 16 ივნისს და დასრულდა შემდეგი წლის 14 აპრილს. ეს იყო როჯერის რიგით პირველი ტურნე პინკ ფლოიდიდან წასვლის შემდეგ. მასში, როგორც უოტერსის პირველი სოლო-ალბომის ჩაწერისას, მონაწილეობდა ერიკ კლეპტონი. მიუხედავად ამისა, ბილეთები კონცერტებზე მცირე რაოდენობით იყიდებოდა, თუმცა 1985 წლის ტურნე უფრო წარმატებული გამოდგა. 1984 პირველი განყოფილება Set the Controls for the Heart of the Sun Money If Welcome to the Machine Have a Cigar Wish You Were Here Pigs on the Wing In the Flesh? Nobody Home Hey You The Gunner's Dream მეორე განყოფილება 4:30 AM (Apparently They Were Travelling Abroad) 4:33 AM (Running Shoes) 4:37 AM (Arabs with Knives and West German Skies) 4:39 AM (For the First Time Today, Part 2) 4:41 AM (Sexual Revolution) 4:47 AM (The Remains of Our Love) 4:50 AM (Go Fishing) 4:56 AM (For the First Time Today, Part 1) 4:58 AM (Dunroamin, Duncarin, Dunlivin) 5:01 AM (The Pros and Cons of Hitch Hiking, Part 10) 5:06 AM (Every Stranger's Eyes) 5:11 AM (The Moment of Clarity) ბისზე Brain Damage Eclipse 1985 პირველი განყოფილება Welcome to the Machine Set the Controls for the Heart of the Sun Money If Wish You Were Here Pigs on the Wing (part 1) Get Your Filthy Hands Off My Desert Southampton Dock The Gunner's Dream In the Flesh Nobody Home Have a Cigar Another Brick in the Wall Part 1 The Happiest Days of Our Lives Another Brick in the Wall Part 2 მეორე განყოფილება 4:30 AM (Apparently They Were Travelling Abroad) 4:33 AM (Running Shoes) 4:37 AM (Arabs with Knives and West German Skies) 4:39 AM (For the First Time Today, Part 2) 4:41 AM (Sexual Revolution) 4:47 AM (The Remains of Our Love) 4:50 AM (Go Fishing) 4:56 AM (For the First Time Today, Part 1) 4:58 AM (Dunroamin, Duncarin, Dunlivin) 5:01 AM (The Pros and Cons of Hitch Hiking, Part 10) 5:06 AM (Every Stranger's Eyes) 5:11 AM (The Moment of Clarity) ბისზე Brain Damage Eclipse ტურნეს პროსპექტი ↑ Carruthers, Bob (2011). „The Wall“, Pink Floyd – Uncensored on the Record, E-book, Cooda Books Ltd. ISBN 978-1-908538-27-7. ციტირების თარიღი: 11 October 2012.
ლევ ჩორნი

ლევ ჩორნი (პავლე დიმიტირის ძე ტურჩანინოვი) (რუს. Лев Чёрный) (დ. 1878 — გ. 1921) — რუსი ანარქისტი, რევოლუციონერი. 1899 წელს დაამთავრა გიმნაზია და ჩაირიცხა მოსკოვის უნივერსიტეტში სამედიცინო ფაკულტეტზე. 1901 წელს დააკავეს სტუდენტურ ბუნტში მონაწილეობისთვის. სამ წელი იყო პოლიციის მეთვალყურეობის ქვეშ. 1902 წლიდან წევრიანდება რევოლუციურ ორგანიზაციაში „Группа Рославльских Интеллигентов“ და მალევე აკავებენ აკრძალული ლიტერატურის შენახვის ბრალდებით. აქტიურ მოღვაწეობას ეწეოდა ანარქისტულ ორგანიზაციებში, იყო გაზეთ „Клич“ გამომცემელი. დააარსა „ანარქიის სახლი“ არაერთხელ იქნა დაკავებული ანტი საბჭოთა საქმიანობისთვის. 1921 წელს 9 ანარქისტთან ერთად ჩეკას მიერ იქნა დახვრეტილი. Novoe napravlenie v anarkhizme: assotsiatsionnyi anarkhizm. 2nd edn, New York, 1923. O klassakh. Moscow, 1924.
ფილიპ გლასი

ფილიპ გლასი (ინგლ. Philip Glass; დ. 31 იანვარი, 1937) — ამერიკელი კომპოზიტორი, მეოცე საუკუნის ერთ-ერთი ყველაზე გავლენიანი მუსიკოსი. არის ჯულიარდის სკოლის კურსდამთავრებული. მისი მუსიკა აღწერილია, როგორც მინიმალისტური, თუმცა თავად საკუთარ თავს კლასიცისტად მიიჩნევს. მის მიერ შექმნილი სამი საუნდტრეკი ნომინირებული იყო ოსკარზე. ოქროს გლობუსი საუკეთესო ორიგინალური საუნდტრეკისთვის 1998 — ტრუმენის შოუ BAFTA საუკეთესო მუსიკისთვის 2002 — საათები შეგიძლიათ იხილოთ მედიაფაილები თემაზე „ფილიპ გლასი“ ვიკისაწყობში. ოფიციალური საიტი ფილიპ გლასი AllMusic-ზე ფილიპ გლასი კინოფილმების ინტერნეტ-მონაცემთა ბაზაში Philip Glass საიტზე Curlie NewMusicBox cover: Philip Glass (includes video) დაარქივებული 2011-06-04 საიტზე Wayback Machine. ↑ Philip Glass Biography – Facts, Birthday, Life Story. Biography.com. ციტირების თარიღი: March 29, 2013.
კოტლინი

კოტლინი (რუს. Котлин, ფინ. Retusaari, შვედ. Reitskär) — კუნძული ფინეთის ყურეში, სანქტ-პეტერბურგის ცენტრიდან დასავლეთით, 30 კილომეტრში. კუნძული ქალაქთან დაკავშირებულია სანქტ-პეტერბურგის წყალდიდობისგან დამცავ ნაგებობაზე გამავალი ავტომაგისტრალით. კოტლინზე მდებარეობს ქალაქ კრონშტადტის ნაწილი. კუნძულის გვერდით გადის ორი სანაოსნო ფარვატერი, ფინეთის ყურიდან ნევის უბეში. პირობითად მათ ჩრდილოეთ და სამხრეთ ფარვატერებს უწოდებენ. კოტლინი ვარიაგებიდან ბერძნებამდე და ვარიაგებიდან არაბებამდე არსებული დიდი სავაჭრო გზების ნაწილს წარმოადგენდა. უფრო გვიანდელ დროში კი კუნძულზე უცხოელი ვაჭრები ჩერდებოდნენ, რომლებიც ნოვგოროდელ ლოცმანებს ელოდებოდნენ, რათა უსაფრთხოდ მისულიყვნენ ილმენის ტბამდე. არსებობს ლეგენდა, რომლის თანახმადაც კუნძულზე რუსების გადმოსვლის შემდეგ, შვედებმა ნაჩქარევად მიატოვეს კუძნული, ხოლო კოცონზე კი კარდალა დატოვეს. სწორედ ეს კარდალაა გამოსახული კრონშტადტის გერბზე. სიტყვა „კოტიოლიდან“ (котёл) მომდინარეობს სახელწოდება კოტლინი (Котлин). სინამდვილეში კი კუნძულს ეს სახელი, მის აღმოსავლეთ მხარეს არსებული ფინეთის ყურის ყელის ქვაბთათ მსგავსების გამო დაარქვეს. სანქტ-პეტერბურგის შვედებისგან დასაცავად კუნძულზე აშენდა საფოტიფიკაციო ნაგებობა — კრონშლოტი. 1723 წელს კოტლინზე დაიწყო ციხესიმაგრის მშენებლობა, რომელსაც კრონშტადტი ეწოდა. ამ ციხესიმაგრეს პეტრე დიდი სანქტ-პეტერბურგის ნაწილად თვლიდა. XX საუკუნის 20-იან და 30-იან წლებში კუნძულზე ლენინგრადის ვეტერინარულ-ზოოტექნიკური ინსტიტუტი სხვადასხვა სამუშაოებს ატარებდა სამხედრო ბიოლოგიის სფეროში, მაგალითისთვის: ჭირის ბაქტერიების შესწავლა-გამოყენება მიმდინარეობდა. კოტლინი დაარქივებული 2012-05-18 საიტზე Wayback Machine. ↑ Наука и жизнь, № 1-2 2012 г., «Ногою твёрдой стать при море» ↑ Федоров Л.А., Советское биологическое оружие: история, экология, политика., МСоЭС, Москва. — გვ. 302, ISBN 5-88587-243-0.
პიტერ უირი

პიტერ უირი (ინგლ. Peter Weir; დ. 21 აგვისტო, 1944) — ავსტრალიელი კინორეჟისორი. შეასრულა წამყვანი როლი ავსტრალიის ახალ ტალღაში. შემდეგ გადაინაცვლა ამერიკულ და საერთაშორისო კინემატოგრაფში და გადაიღო რამდენიმე მაღალშემოსავლიანი და ოსკარზე ნომინირებული ფილმი. 1981 — გალიპოლი (Gallipoli) 1985 — მოწმე (Witness) 1986 — კოღოების ნაპირი (The Mosquito Coast) 1989 — მკვდარი პოეტების საზოგადოება (Dead Poets Society) 1990 — მწვანე ბარათი (Green Card) 1998 — ტრუმენის შოუ (The Truman Show) 2003 — ზღვის მბრძანებელი: სამყაროს კიდეზე (Master and Commander: The Far Side of the World) შეგიძლიათ იხილოთ მედიაფაილები თემაზე „პიტერ უირი“ ვიკისაწყობში. პიტერ უირი კინოფილმების ინტერნეტ-მონაცემთა ბაზაში Peter Weir's 2010 David Lean lecture at BAFTA დაარქივებული 2011-09-03 საიტზე Wayback Machine. Peter Weir Cave (unofficial Peter Weir site) Photo of Peter Weir at the 76th Annual Academy Awards Senses of Cinema: Great Directors Critical Database Peter Weir at the National Film and Sound Archive დაარქივებული 2012-11-28 საიტზე Archive.isCategory:Webarchive template archiveis links
წმინდა ანტონის ცდუნება

წმინდა ანტონის ცდუნების თემა ხელოვნებაში სხვადასხვა დროს ხშირად მეორდება. პირველად ამ თემაზე ნამუშევრები იტალიაში შეიქმნა ფრესკების სახით. შემდგომ შუა საუკუნების ევროპაში კიდევ მრავალი სურათი დაიხატა ამ თემაზე. დაახლოებით 1500 წელს ჰიერონიმუს ბოსხმა დახატა ტრიპტიქი წმინდა ანტონის ცდუნება. ის დღეისთვის ლისაბონის ანტიკური ხელოვნების ეროვნული მუზეუმში ინახება. ხოლო ნამუშევრის XVI საუკუნის ასლი, რომელსაც ადრე ორიგინალად მიჩნევდნენ, ფილადელფიის მუზეუმშია დაცული. დარაბები — მარცხენა: ქრისტეს დაპატიმრება გეთსამანის ბაღში; მარჯვენა: ქრისტე ჯვრით მარცხენა პანელი: წმინდა ანტონის ბრძოლა და მარცხი ცენტრალური პანელი მარჯვენა პანელი: წმინდა ანტონი მედიტაცისას სურათი შესრულებულია ზეთის საღებავებით ხის პანელზე. ცენტრალური ნაწილის ზომებია 119x131.5 სმ, ხოლო გვერდითა ნაწილების — 53x131.5 სმ.
თხინვალა

თხინვალი — სოფელი თბილისში, ვაკის რაიონში, თრიალეთის ქედზე, ლისის ტბის დასავლეთით. ზღვის დონიდან 770 მეტრ სიმაღლეზე, თბილისის რკინიგზის სადგურიდან 10 კმ. წერილობით წყაროებში თხინვალი (თხილოვნა, თხილნარა) პირველად XV საუკუნეში იხსენიება. XV საუკუნემდე სოფელი გაბაშვილების მფლობელობაში იყო. 1466 წელს მეფე კონსტანტინემ იგი ჯავახიშვილებს უწყალობა, ხოლო XVIII საუკუნის დასაწყისიდან თხინვალი ციციშვილების სამფლობელოა. 2007 წლამდე სოფელი ექვემდებარებოდა მცხეთის მუნიციპალიტეტის ლისის თემს. მთავარი სტატია: თხინვალის სასახლე. სოფლიდან 2 კილომეტრზე შემორჩენილია ქართული ხუროთმოძღვრების ძეგლები: გაბაშვილების სასახლის ნანგრევები და წმ. გიორგის ეკლესია (XVII-XVIII სს). სასახლე ნახევარწრიული ბურჯებით გამაგრებული აგურის ორსართულიანი შენობა იყო, ყოველ სართულს ისრული კამარით გადახურული თითო დარბაზი ჰქონდა. შენობაში შერწყმული იყო საცხოვრებელი სახლისა და გამაგრებული კოშკის ფუნქციები. ეკლესია ნაშენია აგურით. მოგვიანებით იგი მეორე (გარეთა) კედლით გაუმაგრებიათ. გარედან მარტივია, შიგნით გვიანდელი ფეოდალური ხანის ქართული საერო ხუროთმოძღვრების გავლენა იგრძნობა (კედლის ღრმა ნიშების მწკრივი, ამოკაწრული დეკორატიული სახეები). 2014 წლის აღწერის მონაცემებით სოფელში ცხოვრობს 357 კაცი. ქართული საბჭოთა ენციკლოპედია, ტ. 5, თბ., 1980. — გვ. 33. აფრასიძე გ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 289. თხინვალის სასახლე და ეკლესიები. ABOUT.GEorgia. ციტირების თარიღი: 4 დეკემბერი, 2017. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ georgia-ethnic-2014 ↑ უნივერსალური ენციკლოპედიური ლექსიკონი ↑ ენციკლოპედია „თბილისი“, თბილისი, 2002 წ., გვ. 555. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
პატარა ლილო

პატარა ლილო — სოფელი თბილისის ადმინისტრაციულ საზღვრებში, სამგორის რაიონში. მდებარეობს ივრის ზეგნის ჩრდილო-დასავლეთ ნაწილში, თბილისის ზღვის ჩრდილო-აღმოსავლეთით, ზღვის დონიდან 750 მ-ზე. 2014 წლის აღწერის მონაცემებით სოფელში 666 მცხოვრებია. პატარა ლილო მეზობელ დაბა დიდ ლილოსთან ერთად ისტორიულად ცნობილი იყო ლილოს სახელწოდებით (პირველად მოიხსენიება XVII საუკუნის წყაროებში). საბჭოთა პერიოდში განვითარებული იყო მევენახეობა და მეხილეობა. 2007 წლამდე სოფელი ექვემდებარებოდა გარდაბნის მუნიციპალიტეტის დიდი ლილოს თემს, 2007 წელს შეუერთდა ქალაქ თბილისს. პატარა ლილოში მდებარეობს გვიანი შუა საუკუნეების წმ. გიორგის სახელობის ეკლესია. სოფლის ტერიტორიაზე აღმოჩენილია ძვ. წ. XIII–XII საუკუნეების სამაროვანი, ასევე შუა საუკუნეების ქართული და აღმოსავლური მონეტების განძი. ვიკისაწყობში არის გვერდი თემაზე: პატარა ლილო ქართული საბჭოთა ენციკლოპედია, ტ. 7, თბ., 1984. — გვ. 708. ↑ 1.0 1.1 ენციკლოპედია „თბილისი“, 2002 წ., გვ. 731. ↑ pop-stat.mashke.org — საქართველოს დასახლებული პუნქტების მოსახლეობა. დაარქივებულია ორიგინალიდან — 2012-04-19. ციტირების თარიღი: 2013-09-19. ↑ საქართველოს სტატისტიკის სახელმწიფო დეპარტამენტი — სოფლების მოსახლეობა 2002 წელი. დაარქივებულია ორიგინალიდან — 2013-09-19. ციტირების თარიღი: 2012-07-05. ↑ georgia-ethnic-2014
პეტროგრადის კუნძული

პეტროგრადის კუნძული (რუს. Петроградский остров, ფინ. Koivusaari) — კუნძული მდინარე ნევის შესართავთან, პეტროგრადის რაიონში, სანქტ-პეტერბურგში. ფართობი 635 ჰექტარს შეადგენს. ვოდსკაია პიატინას აღწერის წიგნში მოხსენიებულია, როგორც: ფომინის კუნძული. სანქტ-პეტერბურგის დაარსებიდან მოყოლებული კუნძულმა რამდენიმეჯერ შეიცვალა სახელი, ამჟამინდელი სახელი კი უკავშირდება 1914 წელს სანქტ-პეტერბურგისთვის სახელწოდების შეცვლას და პეტროგრადის დარქმევას. ამჟამად კუნძულზე მრავალი კულტურული, სპორტული, სასწავლო თუ სხვა დაწესებულებაა. პეტროგრადის კუნძული — სანქტ-პეტერბურგის ენციკლოპედია დაარქივებული 2017-02-05 საიტზე Wayback Machine.
ილიჩევეცი (სტადიონი)

„ილიჩევეცი“ სტადიონი — სპორტული სტადიონი მარიუპოლში, უკრაინა. ძირითადად გამოიყენება საფეხბურთო მატჩებისათვის. არის ილიჩევეცის საშინაო მოედანი. იტევს 12,680 მაყურებელს. ხშირად გამოიყენება უკრაინის ქალთა ეროვნული საფეხბურთო ნაკრების მატჩებისთვის. სტადიონი აშენდა 1956 წელს, თავდაპირველას მისი სახელწოდება იყო „ნოვატორი“. 2001 წელს განახლდა მარიუპოლის მეტალურგიული ქარხნის, სახელად „ილიჩის“ დახმარებით. ფოტო გალერეა და მონაცემები Erlebnis-Stadion.de-ზე
ჩრდილოეთის ორაგული

ჩრდილოეთის ორაგული, საკუთრივ ორაგული (ლათ. Salmo salar) — გამსვლელი თევზი ორაგულისებრთა ოჯახისა. მისი სხეულის სიგრძე 1,5 მ, ხოლო მასა 38 კგ აღწევს. წვრილი ქერცლი აქვს, მოვერცხლისფრო. ლაქები X-მაგვარი ფორმისაა; გვერდითი ხაზის ქვემოთ ლაქები არ აქვს. ბინადრობს ატლანტის ოკეანის ჩრდილოეთ ნაწილსა და ჩრდილოეთის ყინულოვანი ოკეანის სამხრეთ-დასავლეთ ნაწილში. ჩვეულებრივ გამოიყოფა ჩრდილოეთის ორაგულის გამსვლელი და მტკნარწყლიანი (ტბის) ფორმა. ტბის ორაგული ადრე განიხილებოდა როგორც დამოუკიდებელი სახეობა, ამჟამად მოიხსენიება როგორც განსაკუთრებული მორფა (ლათ. Salmo salar morpha sebago). ცოცხლობს ჩვეულებრივ 5–6 (იშვიათად 10–13) წელი. ძლიერ არის განვითარებული ჰომინგი. მამალ თევზს უვითარდება საქორწინო მორთულობა. ტოფობს მდინარეებში ოქტომბერ-დეკემბერში. ნაყოფიერება 22 ათ.-მდე ქვირითი; ქვირითი დიდია, ნარინჯისფერი. სქესობრივ სიმწიფეს ჩვეულებრივ, აღწევს 5 წლისა. ტოფობის შემდეგ თევზების დიდი ნაწილი იღუპება, დანარჩენები ზღვაში გადიან. ახალგაზრდა თევზი მდინარეში ცხოვრობს 1–5 წელი, იკვებება უხერხემლოებითა და წვრილი თევზით. ზღვაში იკვებება თევზითა და კიბოსნაირებით. რეწვის მნიშვნელოვანი ობიექტია. მისი რაოდენობა მკვეთრად არის შემცირებული და მოშენებას ექვემდებარება. ↑ რუსულ–ქართული ლექსიკონი ↑ МорКнига | Атлантический лосось ↑ Сёмга | Большая российская энциклопедия. დაარქივებულია ორიგინალიდან — 2020-11-03. ციტირების თარიღი: 2020-06-29.
სერგეი მაკოვეცკი

სერგეი მაკოვეცკი (რუს. Маковецкий, Сергей Васильевич; დ. 13 ივნისი 1958) — რუსი კინოსა და თეატრის მსახიობი. რუსეთის ფედერაციის სახალხო არტისტი (1998). სკოლის დამთავრების შემდეგ, 1975 წელს ჩაბარებას ცდილობდა კიევის თეატრალურ ინსტიტუტში, 1 წლის შემდეგ გახდა ბორის შუკინის სახელობის მოსკოვის თეატრალური სასწავლებლის სტუდენტი, რომელიც დაამთავრა 1980 წელს. ამავე წლიდან არის ევგენი ვახტანგოვის სახელობის თეატრის მსახიობი. მისი კინოკარიერა ათვლას 1982 წლიდან იღებს. ჰყავს მეუღლე. სერგეი მაკოვეცკი კინოფილმების ინტერნეტ-მონაცემთა ბაზაში
ლენოკი

ლენოკი (ლათ. Brachymystax lenok) — თევზი ორაგულისებრთა ოჯახისა. სხეულის სიგრძე 70 სმ, ხოლო მასა 8 კგ აღწევს. გავრცელებულია ციმბირისა და შორეული აღმოსავლეთის მდინარეებსა და მთის ტბებში, აგრეთვე დასავლეთ კორეაში. სქესობრივ სიმწიფეს აღწევს 4-6 წლისა. იკვებება უხერხემლოებითა და ზოგიერთი წვრილი თევზით. დიდი სარეწაო მნიშვნელობა არ აქვს. ლენოკი — სტატია დიდი რუსული ენციკლოპედიიდან (რუსული)
ტაიმენები

ტაიმენი (ლათ. Hucho) — თევზების გვარი ორაგულისებრთა ოჯახისა. აქვთ წაგრძელებული სხეული და გვერდებიდან შებრტყელებული თავი. დამახასიათებელია წვრილი ქერცლი, სხეულზე Х-სებრი და ნახევრადმთვარისებრი შავი ლაქები აყრიათ. ტანად დიდი მტაცებელი თევზებია. აქვთ მცირე სარეწაო მნიშვნელობა. მისი სახეობებიდან აღსანიშნავია დუნაის ორაგული (ლათ. Hucho hucho), საკუთრივ ტაიმენი (ლათ. Hucho taimen) და სხვა. შარვაშიძე ვ., ქართული საბჭოთა ენციკლოპედია, ტ. 9, თბ., 1985. — გვ. 641. ტაიმენები — დიდი საბჭოთა ენციკლოპედია[მკვდარი ბმული] (რუსული)
ტაიმენი

ტაიმენი, ჩვეულებრივი ტაიმენი, (ლათ. Hucho taimen) — თევზი ორაგულისებრთა ოჯახისა. ბინადრობს მტკნარ წყალში, მდინარეებსა და გამდინარე ცივწყლიან ტბებში; ზღვაში არ გადის. ორაგულისებრთა ოჯახის ყველაზე დიდი წარმომადგენელია. მისი სხეულის სიგრძე 1,5-2 მ, ხოლო მასა 60-80 კგ აღწევს. ტაიმენი (ინგლისური)
ჟდანოვკა (მდინარე)

ჟდანოვკა (რუს. Ждановка) — მდინარე სანქტ-პეტერბურგში, ნევის დელტის ერთ-ერთი განშტოება. გამოედინება პატარა ნევიდან და ჩაედინება პატარა ნევკაში. თავდაპირველად, მდინარეს სახელი არ ჰქონდა, ხანდახან კი ნიკოლსკის ან პეტროვსკის მდინარის სახელით მოიხსენიებდნენ. XIX საუკუნეში დაიწყო პეტროვის კუნძულის განაშენიანება დაიწყო, ერთ-ერთი პირველები, რომლებმაც კუნძულზე მიწის ნაკვეთები მიიღეს ძმები: ივანე და ნიკოლაი ჟდანოვები იყვნენ. სწორედ მათი გვარიდან მომდინარეობს მდინარისა და მის მიმდებარედ, რამდენიმე ქუჩის სახელიც. მდინარის საშუალო სიგანე 30 მეტრია, სიგრძე კი 2,2 კილომეტრი. Нежиховский Р. А., Вопросы гидрологии реки Невы и Невской губы, Л.: Гидрометеоиздат, ГГИ, 1988.
კრატერის ტბა

კრატერის ტბა (ინგლ. Crater Lake) — კრატერული წარმოშობის ტბა აშშ-ში, ორეგონის შტატში. კრატერის ტბის ეროვნული პარკის მთავარი ღირსშესანიშნავი ობიექტი. მუქი ლურჯი ფერისაა, დამახასიათებელია დიდი სიღრმეები. მდებარეობს ზღვის დონიდან 1883 მ სიმაღლეზე, კასკადოვან მთებში, დიდი ვულკანური კალდერის ფარგლებში. მაქსიმალური სიღრმე 594 მ. ტბა ნაწილობრივ ავსებს 1220 მ სიღრმის კალდერას, რომელიც ჩამოყალიბდა დაახლოებით 7700 წლის წინათ ვულკან მაზამის დანგრევის შედეგად. აშშ-ის უღრმესი ტბა. პირველი ევროპელი ამერიკელი რომელმაც მოინახულა ტბის ნაპირები იყო ჯონ უესლი ჰილმანი. ტბა განთქმულია აგრეთვე მორით, რომელსაც „ტბიურ მოხუცს“ უწოდებენ. მორი 100 წელზე მეტია რაც ტბაში ტივტივებს ვერტიკალური მიმართულებით. წყლის დაბალი ტემპერატურის გამო მორი მეტად კარგად არის შემონახული. ვულკანი მაზამა არის კასკადოვანი მთების ვულკანური რკალის ნაწილი, რომელიც ძირითადად შედგება ანდეზიტებისაგან, დაციტებისგან და რიოდაციტებისაგან. კალდერა წარმოიქმნა მძლავრი ვულკანური ამოფრქვევის შედეგად. მოგვიანებით ლავის ამოღვრას მოჰყვა კალდერის ცენტრში ბაქნის წარმოქმნა. ნალექებმა და მეწყრულმა დანალექებმა დაფარეს კალდერის ფსკერი. დროთა განმავლობაში კალდერა გაცივდა, დაგროვდა ატმოსფერული ნალექები და შედეგად წარმოიქმნა ტბა. მოგვიანებით მეწყერმა კალდერის კიდეებზე შექმნა გამოზიდვის კონუსები და ტურბიდიტული დანალექები ტბის ფსკერზე. ფუმაროლები და ცხელი წყაროები იმ პერიოდში მეტად აქტიური იყო. გარკვეული დროის შემდეგ ტბის კალდერის კიდეები შედარებით გასტაბილურდა, ფერდობები დაიფარა ხშირი ტყით. ტბაში არის ორი კუნძული. დამახასიათებელია სუბალპური კლიმატი. ზაფხულში ამინდი რბილი და მშრალია, ზამთარი ცივია. ხელოვნურად არის შეყვანილი კალმახი და ორაგული. მსოფლიოს უღრმესი ტბების სია შეგიძლიათ იხილოთ მედიაფაილები თემაზე „კრატერის ტბა“ ვიკისაწყობში. კრატერის ტბა — სტატია ენციკლოპედია ბრიტანიკიდან (ინგლისური)
ემპოლი (საფეხბურთო კლუბი)

საფეხბურთო კლუბი ემპოლი (იტალ. Empoli Football Club) — იტალიური საფეხბურთო კლუბი. ჩამოყალიბდა ქალაქ ემპოლიში 1920 წელს. ასპარეზობს სერია A-ში. პირველი ოფიციალური მატჩი ჩაატარა 1921 წელს. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. მარკო ბრეშიანო ვინჩენცო გრელა ემილსონ ქრიბარი კლაუდიო ტაფარელი ხორხე ვარგასი იგორ ბუდანი ლუკა ტონი იგნასიო აბატე დანიელე ადანი მარკო ბორიელო რაულ ბორტოლეტო ლუკა ბუჩი ანტონიო ბუშე ანდრეა კოდა დარიო დაინელი ანტონიო დი ნატალე სებასტიან ჯიოვინკო მასიმო მაკარონე კლაუდიო მარკიზიო ვინჩენცო მონტელა ანდრეა რაგი ტომასო როჩი ლუკა საუდატი ლუჩიანო სპალეტი ფრანჩესკო ტავანო იგლი ვანუჩი ზლატკო დედიჩი ჯონი ექსტრომი მარსელო სალაიეტა ემპოლის ოფიციალური ვებსაიტი
ბოკას-დელ-ტორო

ბოკას-დელ-ტორო (ესპ. Bocas del Toro) — პანამის ბოკას-დელ-ტოროს პროვინციის და ასევე ბოკას-დელ-ტოროს რაიონის დედაქალაქი. ეს არის ტურისტული ქალაქი, რომელიც მდებარეობს კუნძულ კოლონის სამხრეთ ნაწილში ბოკას-დელ-ტოროს არქიპელაგზე, კარიბის ზღვაში. 2008 წლის აღწერის მიხედვით ქალაქში ცხოვრობდა 12,996 ადამიანი. ქალაქს ემსახურება ბოკას-დელ-ტორო კუნძულ კოლონის აეროპორტი, რომელიც ახორციელებს ყოველდღიურ ფრენებს ქალაქ პანამიდან და მეზობელი კოსტა-რიკის დედაქალაქ სან-ხოსედან. ↑ http://www.contraloria.gob.pa/inec/Publicaciones/17-03-03/211-03.pdf
ემპოლი

ემპოლი (იტალ. Empoli) — ქალაქი და მუნიციპალიტეტი ტოსკანაში, იტალია, დაახლოებით 2კმ ფლორენციის სამხრეთით, მდინარე არნოს სამხრეთ სანაპიროზე. ძველი რომის დროიდან მიწა გამოყენებადი იყო აგროკულტურაში. ემპოლიზე გადიოდა მთავარი რკინიგზა ფლორენციიდან პიზისკენ, აქვე იყო განშტოების ადგილი, საიდანაც გზა მიდიოდა სიენაში. ემპოლის აქვს აგრარული კულტურის უცვლელი ტრადიცია.სახელწოდება მიანიჭა ადგილზე მოყვანილი არტიშოკის ნაირსახეობას. შეგიძლიათ იხილოთ მედიაფაილები თემაზე „ემპოლი“ ვიკისაწყობში. (იტალიური) ემპოლის ოფიციალური ვებსაიტი (იტალიური) Della Storia d'Empoli
დეკაბრისტთა კუნძული

დეკაბრისტთა კუნძული (რუს. Остров Декабристов) — კუნძული ნევის დელტაში, მდებარეობს ვასილეოსტროვსკის რაიონში, სანქტ-პეტერბურგში. სამხრეთიდან მდინარე სმოლენკით გამოყოფილია ვასილევსკის კუნძულისგან, დასავლეთით კუნძულს გასასვლელი აქვს ფინეთის ყურეში, ჩრდილოეთით შემოსაზღვრულია პატარა ნევით, ხოლო ჩრდილო-აღმოსავლეთის მხარეს კუნძულის გარკვეული ნაწილი ხიდის საშუალებით უკავშირდება გოგირდის კუნძულს. ისტორიის მიხედვით, აქ დაასაფლავეს დეკაბრისტთა აჯანყების მეთაურები: კ.ფ. რილეევი, პ.ი. პესტელი, პ.გ კახოვსკი, მ.პ ბესტუჟევა-რიუმინა და ს.ი მურავიოვა-აპოსტოლი, სწორედ ამიტომ დაერქვა კუნძულს ამჟამინდელი სახელი. დეკაბრისტთა კუნძული — სანქტ-პეტერბურგის ენციკლოპედია დაარქივებული 2017-01-23 საიტზე Wayback Machine.
მაზამა

მაზამა (ინგლ. Mount Mazama) — დანგრეული სტრატოვულკანი კასკადოვან მთებში. სიმაღლე 2487 მ. აგებულია ანდეზიტებით, დაციტებითა და რიოდაციტებით. ძველი წელთაღრიცხვის 4860 წელს მოხდა გიგანტური ამოფრქვევა, რასაც მოჰყვა პემზის გასროლა 140 კმ რადიუსის მანძილზე. ცარიელი მაგმური კერა დაინგრა, წარმოიქმნა კალდერა, რომელიც მოგვიანებით წყლით აივსო. კრატერის ტბის წარმოქმნა სწორედ მაზამის მოქმედებასთანაა დაკავშირებული. ვულკანი მაზამა[მკვდარი ბმული] (ინგლისური)
კასკადოვანი მთები

კასკადოვანი მთები (ინგლ. Cascade Range) — ქედი აშშ-სა და კანადაში. შედის კორდილიერების სისტემაში. ჩრდილოეთიდან-სამხრეთისაკენ გადაჭიმულია 1100 კმ-ზე, სიგანე 130 კმ. მაქსიმალური სიმაღლე 4392 მ (ვულკანი რეინირი). სახელი ეწოდა მდინარეებზე (კოლუმბია, ფრეიზერი, კლამათი და სხვა) საფეხურისებრი ჩანჩქერების (კასკადების) სიმრავლის გამო. კასკადოვანი მთების ძირი აგებულია მეზოზოური კრისტალური ქანებით, რომლებიც ზემოდან პალეოგენ-ნეოგენური ლავებითაა დაფარული. ამ ძლიერ დანაწევრებული ვულკანური ზეგნის ზედაპირზე ამოწეულია იზოლირებული ვულკანური კონუსები, როგორებიცაა: ბეიკერი, რეინირი, ჰუდი, ლასენ-პიკი და სხვა. ვულკანების უმეტესობა ჩამქრალია. მათ ფერდობებზე არის მრავალრიცხოვანი ფუმაროლები და ცხელი წყაროები. XIX საუკუნის ბოლოსა და XX საუკუნის დასაწყისში აქტიურობით გამოირჩეოდა ვულკანები რეინირი და ლასენ-პიკი. ვულკანური მწვერვალები დაფარულია ფართო თოვლის ველებითა და მყინვარებით. კასკადოვანი მთების დასავლეთი ნოტიო ფერდობები შემოსილია მუქწიწვოვანი ტყით, აღმოსავლეთ მშრალ კალთებზე არის ფიჭვის ტყე. 2800-3000 მ სიმაღლეზე ტყეს ცვლის სუბალპური და ალპური მდელოები. არის სპილენძისა და ოქროს საბადოები. კასკადოვანი მთები — სტატია დიდი რუსული ენციკლოპედიიდან (რუსული) კასკადოვანი მთები — სტატია ენციკლოპედია ბრიტანიკიდან (ინგლისური)
პემზა

პემზა (ლათ. pumex) — ფოროვანი, ღრუბლოვან-დაჩვრეტილი მინისებრი ვულკანური ქანი. წარმოიქმნება ვულკანის ამოფრქვევისას, მჟავა ლავების აფუებისა და სწრაფი გამაგრების შედეგად. პემზის ფორიანობა აღწევს 80%-ს. მოცულობითი მასა 400-900 კგ/მ³. სიმაგრე მინერალოგიური სკალით დაახლოებით 6. თეთრი, რუხი და მოყვითალო ფერისაა. ლღვება 1300-1450 °С ტემპერატურაზე. დამახასიათებელია მცირე თბოგამტარობა. იყენებენ სხვადასხვა ნაკეთობის გასაპრიალებლად, ლაქების ამოსაყვანად და სხვა. პემზური ქვიშა და ფერფლი გამოიყენება ცემენტში ჰიდრავლიკური დანამატის სახით. პემზის საბადოები გვხვდება ვულკანიზმის ოლქებში. იგი ხშირად განლაგებულია სხვადასხვაგვარ ვულკანურ ფერფლთან და ტუფებთან ერთად. მაღალი ხარისხის პემზა მოიპოვება ლიპარის კუნძულებზე. პემზის საბადო ცნობილია აგრეთვე ჩრდილოეთ კავკასიაში. პემზა — სტატია დიდი რუსული ენციკლოპედიიდან (რუსული) პემზა — სტატია ენციკლოპედია ბრიტანიკიდან (ინგლისური)
ბრილიონი (უისკონსინი)

ბრილიონი (ინგლ. Brillion) — ქალაქი აშშ-ში, უისკონსინის შტატში. შედის კალუმეტის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 3 148 ადამიანს შეადგენდა, სიმჭიდროვე 445,2 კაცი/კმ². ფართობი 7,12 კმ². აშშ-ის ბიუროს აღწერის მონაცემებით, ქალაქის ფართობი 7,12 კმ²-ს შეადგენდა. აქედან ხმელეთს 7,07 კმ², წყალს კი 0,05 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი დაარქივებული 2017-03-28 საიტზე Wayback Machine. ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.